stanford-oval/wikipedia huggingface dataset:
Kalliojärvi (Virrat, Tiukanperä)
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) se kuuluu. Järven vedenpinnan korkeus on 169,8 metriä mpy.
Kaparen

Kaparen
Näkymä Kaparenin suojaisaan lahteen, kohti etelää.
| --- | --- |
Sijainti:  Espoon saaristo, Espoo Suomi
muokkaa - muokkaa wikitekstiä - muokkaa Wikidataa
Kaparen on Espoon edustalla sijaitseva neljän hehtaarin laajuinen ulkoilusaari. Saari sijaitsee Stora Herrön eteläpuolella Rövarenin vieressä. Kaparenin lounaispuolella sijaitsee Kaparkobben, joka on kuroutunut lähes kiinni Kapareniin. Etelän suunnassa avautuu Suomenlahden ulappa. Kaakossa sijaitsee muun muassa entinen Kytön linnakesaari ja Röda konin lintuluoto.
Kaparenilla on kaksi nuotiokatosta, puuvarasto sekä kuivakäymälät. Saarella on myös valvojan mökki. Saarella telttailu on kielletty. Se sopii päiväretkien kohteeksi tai omassa veneessä yöpyville.
Kaparenille ei ole säännöllistä reittiliikennettä, mutta se on hyvin suosittu retkiveneilijöiden keskuudessa. Saaren suojaisassa poukamassa on muutamia poijupaikkoja joihin on hyvä kiinnittyä. Poukamaan saapumisessa kannattaa olla tarkkana, sillä alue on hyvin kivikkoinen, eikä tarkkoja merkintöjä merikorteissa edustalta olekaan.
Kaparenin etelärannalla on jään ja meren muovaavia kalliomuodostelmia.
Kansalaisliike Pax Europa

| Kansalaisliike Pax Europa> Bürgerbewegung Pax Europa |
| --- | --- |
Perustettu:  2008
Kotipaikka:  Krefeld, Saksa
Infobox OKNimi-testi OK: 
Kansalaisliike Pax Europa (saks. Bürgerbewegung Pax Europa), lyh. BPE) on saksalainen eurooppalaisen, juutalais-kristillisen kulttuurin säilyttämiseen Saksassa ja Euroopassa pyrkivä kansalaisliike. Liike tunnetaan islaminvastaisuudesta ja se vastustaa muun muassa uusien moskeijoiden rakentamista Saksaan.
Liikkeen johtajana toimii Michael Stürzenberger, joka tunnetaan saksassa islaminvastaisen blogin ylläpitämisestä.
Mannheimin veitsihyökkäys 2024

Toukokuussa 2024 Pax Europa järjesti Mannheimin torilla mielenosoitusta, kun veitsellä varustautunut mies hyökkäsi kuuden ihmisen kimppuun. Välikohtaus tallentui YouTube-livestriimiin, jossa hyökkääjä puukotti ensin miestä ja sitten apuun tullutta poliisia. Saksalaisten tiedotusvälineiden mukaan hyökkääjä oli 25-vuotias Afganistanista Saksaan muuttanut mies, jolla oli teolleen mahdollisesti islamistinen motiivi.
Kalliokampela

| Kalliokampela |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Kampelakalat Pleuronectiformes
Alalahko::  Pleuronectoidei
Heimo::  Piikkikampelat Scophthalmidae
Suku::  Zeugopterus
Laji::  punctatus
Kaksiosainen nimi
 Zeugopterus punctatus  (Bloch, 1787) 
Synonyymit
 Pleuronectes punctatus Bloch, 1787 
Katso myös
   Kalliokampela Commonsissa 
Infobox OKNimi-testi OKIUCN-testi OK: 
Kalliokampela (Zeugopterus punctatus) on piikkikampeloiden (Scophthalmidae) heimoon kuuluva kalalaji.
Ulkonäkö ja koko

Kalliokampela voi kasvaa maksimissaan 25 senttimetrin mittaiseksi. Sen ruumis on soikean muotoinen. Väritykseltään se on pääasiassa vaaleanruskea usein tummin laikuin. Vatsapuoli on valkoinen. Suu on suhteessa suuri. Lajin suomut ovat karheita ja pieniä kampasuomuja. Kalliokampelalla on selkäevässään 85–102 haarautunutta nivelruotoa ja peräevässään 67–80 haarautunutta nivelruotoa. Pyrstöevä on pienikokoinen ja takareunastaan kupera.
Levinneisyys ja elinympäristö

Kalliokampelaa tavataan Atlantin valtameren koillisosassa Norjan keskiosista aina Ranskan eteläosiin saakka sekä Newfoundlandia ympäröivissä vesissä. Se elää yleensä kalliopohjaisilla leväkasvustoilla korkeintaan 40 metrin syvyydessä vedenpinnasta.
Ravinto ja elintavat

Kalliokampelan ravintoa ovat pääasiassa pienet kalat, kuten monenlaiset tokot, sillikalat ja tuulenkalat ja selkärangattomat kuten äyriäiset. Sen kutu tapahtuu levinneisyysalueen osasta riippuen helmi-kesäkuun välisenä aikana. Poikaset siirtyvät elämään pohjalle noin 25 millimetrin mittaisina.
Kalliokampelan alapuoli.
Kalliojärvi (Ylöjärvi, Värminmäki)

| Kalliojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°44′32″N, 23°38′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Palojärveen 
Järvinumero:  35.342.1.018
Mittaustietoja
Pinnankorkeus:  122,8 m  
Rantaviiva:  1,378 km  
Pinta-ala:  9,506 ha  
Saaria:  ei saaria 
 fiKalliojärvi 
Kalliojärvi  on Pirkanmaalla Ylöjärvellä Värminmäen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 9,5 hehtaaria ja se on 500 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Järven vedenpinnan korkeus on 122,8 metriä mpy.
Kakheti

Kakheti (georg. კახეთი) on hallintoalue (mkhare) Georgian itäosassa. Alueella on noin 318 583 asukasta (2014) ja sen pinta-ala on 11 310 neliökilometriä. Kakhetin pääkaupunki on Telavi.
Historia

Kakheti oli itsenäinen ruhtinaskunta 700-luvulta lähtien. 1000-luvun alussa se liitettiin yhdistyneeseen Georgian kuningaskuntaan, mutta vain alle kymmenen vuoden ajaksi, ja vasta kuningas Davit IV onnistui valloittamaan Kakhetin pysyvästi. 1460-luvulla Georgian hajoamisen jälkeen Kakhetista tuli jälleen itsenäinen kuningaskunta. Vuonna 1762 Kakheti yhdistyi Kartlin kanssa Kartli-Kakhetin kuningaskunnaksi, jonka Venäjän keisarikunta liitti itseensä 1800-luvun alussa.
Maantiede

Kakheti rajautuu Venäjään (Suureen Kaukasukseen) pohjoisessa, Azerbaidžaniin idässä ja etelässä, Mtskheta-Mtianetiin luoteessa ja Kvemo Kartliin lounaassa. Kakhetin pohjoisosassa sijaitsee pieni Tušetin alue. Sen alueella sijaitsi keskiaikana myös Heretin keskiaikainen provinssi, jonka nimi on myöhemmin jäänyt pois käytöstä. Tärkeimmät Kakhetissa virtaavat joet ovat Alazani ja Iori.
Kakheti jaetaan kahdeksaan piirikuntaan:
| Piirikunta | Väkiluku (2014) | Pinta-ala |
| --- | --- | --- |
| Akhmeta | 31 461 | 2 207 km² |
| Dedoplistsqaro | 21 221 | 2 529 km² |
| Gurdžaani | 54 337 | 846 km² |
| Lagodekhi | 41 678 | 890 km² |
| Qvareli | 29 827 | 1 001 km² |
| Sagaredžo | 51 761 | 1 491 km² |
| Sighnaghi | 29 948 | 1 252 km² |
| Telavi | 58 350 | 1 095 km² |
Aiheesta muualla

www.kakheti.gov.ge
Kuvia tai muita tiedostoja aiheesta Kakheti Wikimedia Commonsissa
Georgian hallinnolliset alueet
Näkymä Alazani-joen laaksoon.
Vašlovanin kansallispuisto sijaitsee Kakhetin itäosassa.
Kapasaari

Kapasaari
Kapasaari
| --- | --- |
Sijainti:  62°7.663′N, 027°26.802′E, Pieksämäki Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Kapasaari on saari Pieksämäen kunnassa Virtasalmen taajaman yhteydessä. Saarella sijaitsee seurakunnan leirikeskus ja sinne menee pieni silta.
Jussi Peltonen

Jussi Peltonen (s. 14. helmikuuta 1993 Tampere) on suomalainen ensimmäisen dan-arvon saavuttanut taekwondoin Tampereelta. Hän aloitti taekwondon harrastamisen vuonna 2007 keväällä ja hän on harrastanut lajia yli 10 vuotta. Hänellä on monia kansallisia saavutuksia, kuten SM- ja PM-mitaleja. Suurin saavutus on Suomen-mestaruus vuodelta 2009 alle 18-vuotiaiden alle 63kg sarjasta. Vuonna 2018 hän saavutti ensimmäisen PM-mitalinsa ottamalla pronssia Vantaalla käydyistä Pohjoismaiden mestaruuskilpailuista.
Peltonen edusti Tampere Kumgang Taekwondoa ja on lopettanut taekwondon vuonna 2020. Myös hän harrastaa aktiivisesti kryptovaluuttojen parissa omistamalla mm. XRP ja Shiba Inua.
Mitalit > SM-kilpailut

| Sarja | Mitali | Vuosi | Lähteet |
| --- | --- | --- | --- |
| -63kg | Kulta | 2009 |  |
| -63kg | Pronssi | 2010 |  |
| -63kg | Hopea | 2011 |  |
| Sarja | Mitali | Vuosi | Lähteet |
| --- | --- | --- | --- |
| -68kg | Pronssi | 2017 |  |
Mitalit > Opiskelijoiden SM-kilpailut

| Sarja | Mitali | Vuosi | Lähteet |
| --- | --- | --- | --- |
| -63kg | Pronssi | 2010 |  |
Mitalit > Alle 21-vuotiaiden SM-kilpailut

| Sarja | Mitali | Vuosi | Lähteet |
| --- | --- | --- | --- |
| -68kg | Alle 21-vuotiaiden SM-hopea | 2011 |  |
| -68kg | Alle 21-vuotiaiden SM-hopea | 2012 |  |
| -68kg | Alle 21-vuotiaiden SM-pronssi | 2013 |  |
Mitalit > PM-kilpailut

| Sarja | Mitali | Vuosi | Lähteet |
| --- | --- | --- | --- |
| -68kg | Pronssi | 2018 |  |
Katherine Mudge

K. G. Mudge (1907)
Katherine Gwen Mudge (16. elokuuta 1881 Llanbedr, Gwynedd – 26. heinäkuuta 1975 Stratton, Cornwall) oli brittiläinen jousiampuja, joka osallistui Lontoon olympialaisissa vuonna 1908  kansalliselle kierrokselle. Mudge oli 17:s pistein 465, kun kilpailun voittaja Sybil Newall sai 688 pistettä.
KaDee Strickland

| KaDee Strickland |
| --- | --- |

Henkilötiedot
Koko nimi:  Katherine Dee Strickland
Syntynyt: 14. joulukuuta 1975 (ikä 48) Blackshear, Georgia, Yhdysvallat
Ammatti:  näyttelijä
Puoliso:  Jason Behr (2006– )
Näyttelijä
Taiteilijanimet:  Kadee Strickland
Aktiivisena:  1999–
Merkittävät roolit:  Samantha Rogers   (Anacondas: The Hunt for the Blood Orchid)   Susan Williams   (Kauna)   Charlotte King   (Rakkauden anatomia)
Aiheesta muualla
IMDb 
Elonet
Katherine Dee "KaDee" Strickland (s. 14. joulukuuta 1975 Blackshear, Georgia, Yhdysvallat) on yhdysvaltalainen näyttelijä.
Nuoruus

KaDee Strickland syntyi Blackshearin kaupungissa Georgiassa. Hänen virallinen nimensä on Katherine Dee Strickland, mutta häntä alettiin kutsua KaDeeksi. Hänen äitinsä Susan työskenteli sairaanhoitajana ja isä Dee jalkapallovalmentajana ja rehtorina. Strickland kasvoi Pattersonissa Georgiassa.
Strickland aloitti näyttelemisen lukioaikoinaan. Lukion jälkeen hän alkoi opiskella näyttelemistä University of Arts -yliopistossa Philadelphiassa. Valmistuttuaan hän jatkoi opintojaan New Yorkissa ja muutti sitten Los Angelesiin.
Ura

Strickland sai pienen roolin elokuvasta Kuudes aisti vuonna 1999. Hän työskenteli tuolloin avustajana casting-tilaisuuksissa, ja elokuvan ohjaaja M. Night Shyamalan vakuuttui hänestä kuultuaan hänen lukevan vuorosanoja koe-esiintymiseen tulleille näyttelijöille. Samana vuonna Strickland sai sivuosan elokuvasta Vuosi nuoruudestani ja esiintyi näytelmässä A Requiem for Things Past.
Vuonna 2003 Strickland esiintyi romanttisissa komedioissa Sinua parempaa ja Jotain annettavaa. Seuraavana vuonna hän sai ensimmäisen pääosaroolinsa elokuvasta Anacondas: The Hunt for the Blood Orchid. Hän sai lisää mainetta esiinnyttyään kauhuelokuvassa Kauna. Elokuva perustuu japanilaiseen elokuvaan Ju-on: Grudge. Strickland sanoi kiinnostuneensa roolista, koska hän pitää itse japanilaisesta kulttuurista.
Strickland esitti yhtä keskeistä hahmoa, tohtori Charlotte Kingiä, Greyn anatomia -lääkärisarjan spinoff-sarjassa Rakkauden anatomia vuosina 2007–2013. Hän oli sarjassa mukana alusta loppuun asti. Strickland on esiintynyt myös muun muassa elokuvissa American Gangster ja Stepfordin naiset. Hän tuki käsikirjoittajien lakkoa vuosina 2007–2008.
Yksityiselämä

Strickland on naimisissa näyttelijä Jason Behrin kanssa. Pariskunta tapasi Kauna-elokuvan kuvauksissa ja meni naimisiin Ojaissa Kaliforniassa vuonna 2006. Strickland ja Behr ovat molemmat kiinnostuneita japanilaisesta kulttuurista.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 1999 | Kuudes aisti | vieras | sivuosa |
| 1999 | Viimeinen viikko | naisopiskelija | sivuosa |
| 1999 | Vuosi nuoruudestani | Bonnie Gilcrest |  |
| 2001 | Diamond Men | Monica |  |
| 2003 | The Street Lawyer | Caroline Browne | TV-elokuva |
| 2003 | Sinua parempaa | Brooke |  |
| 2003 | Jotain annettavaa | Kristen |  |
| 2004 | Sex, Love, and Lies | Molly | sivuosa |
| 2004 | Stepfordin naiset | Tara | sivuosa |
| 2004 | Anacondas: The Hunt for the Blood Orchid | Samantha Rogers |  |
| 2004 | Kauna | Susan Williams |  |
| 2005 | Bomb the System | Toni |  |
| 2005 | Train Ride | Dawn | kuvattu 1998 |
| 2005 | Lemmenpeli | Robin |  |
| 2006 | Walker Payne | Audrey |  |
| 2007 | The Flock | Viola Frye |  |
| 2007 | American Gangster | Sheilah |  |
| 2008 | The Family That Preys | Jillian Cartwright |  |
Filmografia > Televisiosarjat

| Vuosi | Ohjelma | Rooli | Muuta |
| --- | --- | --- | --- |
| 2002 | All My Children |  | 9 jaksoa |
| 2002 | Kova laki: Rikollinen mieli | Sandi Tortomassi | 1 jakso |
| 2007 | The Wedding Bells | Annie Bell | vakituinen rooli |
| 2007– | Rakkauden anatomia | Charlotte King | vakituinen rooli |
Aiheesta muualla

KaDee Strickland Internet Movie Databasessa. (englanniksi)
KaDee Strickland Elonetissä.
KaDee Strickland TV.com-sivustolla (Arkistoitu – Internet Archive)
Kare Eskola

Kare Eskola (s. 1977) on suomalainen freelance-toimittaja, joka on erikoistunut taide- ja kansanmusiikkiin.
Keuruulla varttunut Eskola opiskeli aluksi Tampereen teknillisessä yliopistossa ympäristötekniikkaa, mutta vaihtoi vuoden jälkeen Turun yliopistoon opiskelemaan musiikkitiedettä ja muita humanistisia aineita. Hän tuli Yleisradion musiikkitoimitukseen alun perin kesätoimittajaksi vuosituhannen vaihteen paikkeilla.
Hän tekee Yle Radio 1 -kanavalle ohjelmaa ”Välilevyjä” ja uusia konserttimusiikin äänilevyjä arvioivaa katsausta ”Uudet levyt”. Hän on tehnyt levyarvioita ja musiikkiaiheisia juttuja myös muun muassa musiikkilehti Rondoon. Hän toimitti yhdessä Pekka Tapani Laineen ja Anu Holttisen kanssa vuonna 2016 ensiesitetyn tv- ja radio-ohjelmakokonaisuuden Klassinen Suomi.
Kare Eskolan äiti on kirjailija ja lasten radio-ohjelmien tekijä Hannele Huovi, ja Eskola on esiintynyt lapsena Yleisradion tuottamissa ohjelmissa. Hän näytteli pääosaa Raili Ruston televisioelokuvassa Leija (1989) ja sivuosaa Rauni Mollbergin elokuvassa Ystävät, toverit (1990).
Aiheesta muualla

Kare Eskolan haastattelu Yle Klassinen -sivustolla
Kaisa Sere

Kaisa Sere (3. kesäkuuta 1954 Kokkola – 5. joulukuuta 2012) oli suomalainen tietojenkäsittelytieteilijä. Sere valmistui filosofian tohtoriksi Åbo Akademista vuonna 1990. Professori tietojenkäsittelytieteessä vuonna 1998. Vuosina 2010–2011 Sere toimi myös vanhempana tutkijana Suomen Akatemiassa ja vararehtorina Åbo Akademissa.
Katherine Paterson

Katherine Paterson vuonna 2011.
Katherine Paterson (s. 31. lokakuuta 1932) on yhdysvaltalainen palkittu lastenkirjailija.
Paterson syntyi Kiinassa kristittyjen lähetystyöntekijöiden George ja Mary Womeldorfin tyttäreksi. Lapsuusvuosinaan hän muutti perheensä kanssa usein paikasta toiseen, ja näihin aikoihin hän aloitti myös kirjoittamisen. Hän meni 14. heinäkuuta 1962 naimisiin presbyteeripastori John Patersonin kanssa. Pari sai kaksi biologista ja kaksi adoptiolasta.
Paterson on tullut tunnetuksi varsinkin lastenkirjallisuudestaan. Hänet on palkittu kahdella Yhdysvaltain Kansallisella kirjapalkinnolla, kahdella Newbery-mitalilla (1978 ja 1981), Hans Christian Andersen -palkinnolla 1998 ja Astrid Lindgrenin muistopalkinnolla (2006).
Patersonin tunnetuimpien teosten joukkoon lukeutuu Silta salaiseen maahan (The Bridge to Terabithia, 1977), josta on tehty myös kaksi elokuvaversiota vuosina 1985 ja 2007.
Kaparkobben

Kaparkobben
| --- | --- |
Sijainti:  60°4′44.00″N, 24°40′13.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,015 km²
muokkaa - muokkaa wikitekstiä - muokkaa Wikidataa
Kaparkobben on saari lounaisessa Espoossa Kaparenin lounaispuolella. Virallisessa kaupunginosajaossa saari kuuluu Suvisaaristoon.
Kaparkobbenin pinta-ala on noin 1,5 hehtaaria ja länsi–itäsuuntainen pituus noin 220 metriä. Se on kuroutunut lähes kiinni Kapareniin. Saari on suurelta osin paljasta kalliota, keskiosassa on puustoa. Saaren korkein kohta on noin viisi metriä merenpinnan yläpuolella. Kaparkobbenin lounaispuolella on Herrökobben. Kaparkobbenin etäisyys Helsingin keskustasta on noin 18 kilometriä lounaaseen.
Aiheesta muualla

Tiedostopalvelu.maanmittauslaitos.fi
Kaisa Suhonen

Kaisa Suhonen (s. 19. lokakuuta 1952) on aktiiviuransa päättänyt suomalainen kilpakävelijä. Koko kilpauransa ajan hänen seuranaan oli Arpelan Veikot ja hänen valmentajanaan toimi Pentti Pirjetä. Ulkoratojen SM-kilpailuista Suhonen saavutti kaikkiaan kolme mitalia; 5 000 metrin kävelyssä pronssia vuonna 1994, 10 kilometrin kävelyssä pronssia vuonna 1994 sekä 20 kilometrin kävelyssä pronssia vuonna 1995. Lisäksi hän saavutti sisäratojen SM-kisoista 3 000 metrin kävelyssä kaksi pronssia vuosina 1995 ja 1996.
Kansainvälisissä arvokilpailuissa Suhonen edusti Suomea yhden kerran. Hän oli mukana Helsingissä vuonna 1994 järjestetyissä EM-kisoissa sijoittuen 10 kilometrin kävelyssä sijalle 27.
Virallisissa kilpailuissa hän ei ole esiintynyt vuoden 1999 jälkeen.
Järjestyslaki

Järjestyslaki (SDK 612/2003, ruots. ordningslag) on Suomessa lokakuussa 2003 voimaan tullut laki, jonka tarkoitus on edistää järjestystä ja turvallisuutta yleisillä paikoilla sekä ehkäistä vaaratilanteiden syntymistä. Tullessaan voimaan se korvasi kuntien omat järjestyssäännöt, joiden sisältö vaihteli suuresti. Järjestyslaki on siis sama koko maassa riippumatta siitä, minkä kunnan tai kaupungin alueella ollaan. Yleisellä järjestyksellä tarkoitetaan, ettei rauhaa häiritä enemmistöä loukkaavalla huonolla käytöksellä, vaikka toisaalta ihmisten on siedettävä melko pitkälle sellaisiakin tapoja, jotka poikkeavat heidän omista uskomuksistaan tai käsityksistään.
Järjestyslaki koskee yleisesti käytettäviä paikkoja riippumatta siitä, kuka paikat omistaa. Tällaisia paikkoja ovat esimerkiksi kadut, tiet, torit, puistot, uimarannat, hautausmaat, yleiset kulkuneuvot, virastot ja ravintolat. Laissa käsitellään mm. kiellettyjä esineitä, lemmikkieläimiä ja yleisen turvallisuuden vaarantavaa käytöstä.
Järjestyslain rikkomisesta yleisimpiä seuraamuksia ovat sakko, rikesakko ja huomautus. Poliisi voi myös takavarikoida järjestyslain tarkoittaman vaarallisen esineen tai aineen. Päihdyttävää ainetta kielletyllä paikalla nauttivalta poliisi voi ottaa pois avatun pullon tai tölkin ja kaataa sisällön maahan. Säännöksen tiettyjen kohtien rikkomisesta, kuten toisen vahingoittamiseen soveltuvien esineiden hallussapidosta, voi saada myös vankeutta.
Järjestyslaissa kielletty toiminta

Järjestyslailla kielletään tietyt asiat, kuten
Järjestyksen ja turvallisuuden vaarantaminen sekä häiriön aiheuttaminen yleisellä paikalla esimerkiksi metelöimällä, esineiden heittelyllä tai uhkaavalla käyttäytymisellä.
Päihdyttävien aineiden nauttiminen yleisellä paikalla taajamassa ja julkisessa liikenteessä olevissa kulkuneuvoissa. Kielto ei koske asianmukaisia lupia saaneita anniskelualueita eikä yksityiskäytössä olevia kulkuvälineitä. Alkoholijuomien nauttiminen on sallittua puistoissa tai vastaavilla yleisillä paikoilla, mutta tämä ei saa estää tai vaikeuttaa kohtuuttomasti muiden oikeutta käyttää paikkaa sen varsinaiseen tarkoitukseen.
Seksuaalipalvelujen ostaminen ja maksullinen tarjoaminen yleisellä paikalla.
Virtsaaminen ja ulostaminen yleisellä paikalla siten, että siitä aiheutuu häiriötä yleiselle järjestykselle tai vaaraa terveydelle. Tämä pätee esimerkiksi kadulla tai porttikongissa virtsaamiseen.
Esitysten järjestäminen yleisellä paikalla, jos se on lainvastaista tai siitä aiheutuu vaaraa terveydelle, vahinkoa omaisuudelle tai huomattavaa häiriötä yleiselle järjestykselle.
Yleistä järjestystä tai turvallisuutta vaarantavan häikäisevän valon, liikenteenohjauslaitetta muistuttavan tai muuten turvallisuutta vaarantavan mainoksen käyttö.
Viranomaisen yleisesti nähtäville asettaman julkisen kuulutuksen tai tiedonannon luvaton poistaminen tai turmeleminen.
Lisäksi järjestyslaissa esitetään lista esineistä ja aineista, joita on kiellettyä pitää mukana yleisillä paikoilla ilman hyväksyttävää syytä. Tähän kuuluvat mm. teräaseet, patukat, pesäpallomailat, rikotut lasiesineet, terveydelle vaaralliset laserosoittimet ja tikat. Järjestyslaissa on lista myös vaarallisista esineistä, joiden mukana pitäminen ei ole siviilille koskaan hyväksyttävää. Tämä lista kattaa nyrkkiraudat, stiletit, muuksi esineeksi naamioidut teräaseet, heittotähdet, sähkölamauttimet ja -patukat, jousipatukat ja ritsat joissa on rannetuki, eli ns. tarkkuussingot. Laki antaa kuitenkin poliisille sekä yksityisten turvallisuuspalveluiden vartijoille oikeuden pitää hallussaan teleskooppipatukkaa, vaikka teleskooppipatukan mukana pitäminen muille onkin kiellettyä. Ampuma-aseiden ja räjähteiden hallussapidosta säädetään tarkemmin muissa laeissa. Töhrimiseen soveltuvia aineita kuten spraymaalia ei saa pitää mukana yleisellä paikalla ilman hyväksyttävää syytä.
Järjestyslain velvoittama toiminta

Järjestyslaki velvoittaa tiettyihin asioihin, kuten
Rakennuksen tai rakennelman omistajan tai haltijan on huolehdittava siitä, ettei rakennelman päältä putoava lumi tai muu vastaava aiheuta vaaraa ihmisille tai omaisuudelle.
Rakennuksen omistajan tai haltijan velvollisuus on huolehtia siitä, että kerrostalossa on näkyvällä paikalla sellaisen henkilön (esim. isännöitsijä) yhteystiedot, jonka avulla esimerkiksi poliisi, terveydenhuoltoviranomainen tai haastemies voi viipymättä päästä rakennukseen.
Johan Motin

| Johan Motin |
| --- | --- |
 Johan Motin Örebro HK:n paidassa kotiottelussa MODO Hockeyta vastaan lokakuussa 2013.
Henkilötiedot
Syntynyt: 10. lokakuuta 1989 (ikä 35) Karlskoga, Ruotsi
Kansalaisuus:   Ruotsi
Jääkiekkoilija
Lempinimi:  Mo
Pelipaikka:  puolustaja
Maila:  oikea
Pituus:  188 cm
Paino:  92 kg
Seura
Seura:  BIK Karlskoga
Sarja:  HockeyAllsvenskan
Pelaajaura
Pääsarjaura:  2006–
Aik. seurat:  Skåre BK (Div.1) Färjestad BK (SEL) Springfield Falcons (AHL) Edmonton Oilers (NHL) Oklahoma City Barons (AHL) Stockton Thunder (ECHL) Timrå IK (SEL) Örebro HK (HA/SHL) Lukko (SML) HIFK (SML)
NHL-varaus:  103. varaus, 2008 Edmonton Oilers
Johan Mikael Motin (s. 10. lokakuuta 1989 Karlskoga, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue BIK Karlskogassa. Hän on pelannut myös yhden NHL-ottelun Edmonton Oilersissa kaudella 2009–2010.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Tšekki 2008 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Suomi 2007 | jääkiekko |  |
Motin pelasi alle 20-vuotiaiden MM-kilpailuissa vuonna 2008, jolloin hän voitti hopeaa. Motin pelasi myös alle 18-vuotiaiden MM-kilpailuissa vuonna 2007 voittaen pronssia. Hän pelasi myös alle 18-vuotiaiden Ivan Hlinkan muistoturnauksessa vuonna 2006. Yhteensä Motin on pelannut 23 nuorten ja 17 poikien maaottelua.
Pelityyli

Elite Prospects-sivuston mukaan Motin pelityyliltään puolustava puolustaja, jolla on kokoa ja voimaa. Hänellä on potentiaalia tulla entistä paremmaksi maalinedustapelaajaksi parantamalla fyysistä peliään ja käyttämällä enemmän kokoaan. Myös Motinin hyökkäyspään taidot ovat rajalliset ja hän pelaa varsin yksinkertaisesti omassa päässä. Motinilla on parannettavaa myös liikkuvuudessa ja nopeudessa. Hän laukoo oikealta.
Muuta

Motinin isä on lähtöisin Suomesta, mutta hän muutti lapsena Ruotsiin.
Tilastot

Motin AHL-joukkue Oklahoma City Baronsin paidassa helmikuussa 2011.